पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीनेशन के लिए गाइडलाइन बनाई गई थी। वैक्सीनेशन के बाद करीब आधा घंटा डॉक्टर की मॉनिटरिंग में वहीं रहना हैै। जिससे कोई रिएक्शन होता है तो उसका इलाज किया जा सके, लेकिन सीकर में ऐसा कुछ नहीं हो रहा। सालासर बस स्टैंड के पास पीएचसी में लगाए जा रहे टीकाकरण में सिर्फ टीका लग रहा है।
तस्वीरों को देखकर आप भी हेेरान रह जाएंगे। टीका लगवाने के लिए तो लंबी कतार है, लेकिन न तो दो गज की दूरी का ध्यान रखा जा रहा है न ही किसी और हेल्थ प्रोटोकॉल का। छोटी सी जगह पर खड़े रहने को जगह नहीं है, जबकि भीड़ सड़क तक लाइन के रुप में नजर आ रही है। हालात यह है कि कतार में आपका नंबर आ जाए तो वैक्सीन लगाते ही आप घर जा सकते हैं। कोई रोकने वाला नहीं है।
बेलाबाई एम मोरारका सरकारी शहरी डिस्पेंसरी में प्रशासन ने आज वैक्सीनेशन का कार्यक्रत रखा था। सुबह 9 बजे से लोग आने लग गए। 18 वर्ष से अधिक उम्र वालों को वैक्सीन लगने के कारण देखते ही देखते लाइन लग गई, मेडिकल स्टाफ भी आ गया, लेकिन वैक्सीन नहीं पहुंची थी। कतार इतनी लंबी हो गई कि सड़क पर दूर से नजर आ रही थी, जबकि दो गज की दूरी भी नहीं अपनाई गई।
करीब 10 बजे वैक्सीन पीएचसी पहुंची औैर तब जाकर वैक्सीनेशन शुरू हुआ। देखते ही देखते तुरंत लोगों के वैक्सीन लगाना शुरू कर दिया। कुछ ही देर में लाइन कम हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn